Fik du ikke lige købt en billet til AaB's kamp mod Brøndby? Så er der faktisk hjælp at hente. Aalborg City, Spar Nord og AaB arrangerer nemlig kæmpe fest i Aalborgs bymidte. Her vil blandt andet være storskærm, hvor du kan følge kampen mellem de to hold. Selvom fodbolddysten først begynder klokken 20.30, så åbner "ballet" allerede klokken 15.30, hvor der vil være masser af underholdning inden kampen.
På torsdag kan AaB sikre sig det danske mesterskab i fodbold. Der er totalt udsolgt på Aalborg Stadion, men til gengæld forventes det, at der dukker tusindvis af nordjyder op på Gammeltorv for at fejre de lokale helte